**O B R A Z L O Ž E N J E**

**I. PRAVNI TEMELJ**

Pravni temelj za donošenje izmjena Odluke sadržan je u članku 20. i članku 42. stavak 1. Zakona o lokalnim porezima (“Narodne novine” br. 115/16, 101/17) i članku 39. Statuta Grada Pula-Pola (“Službene novine” Grada Pule, broj 7/09, 16/09, 12/11, 01/13, 02/18 i 02/20).

**II. OSNOVNA PITANJA I PRIKAZ STANJA KOJE SE UREĐUJE AKTOM**

Predloženom izmjenom i dopunom uređuje se oporezivanje ovisno o načinu korištenja javne površine uslijed nastupa novih okolnosti obzirom na protek vremena od samog trenutka donošenja i primjene osnovne odluke.

Tako se predloženom izmjenom i dopunom odluke uređuje oporezivanje kod korištenja javnih površina radi postave ugostiteljskih terasa, obzirom da se u praksi ukazala potreba za drugačijim definiranjem vremenskih razdoblja korištenja javnih površina radi postave ugostiteljskih terasa.

Obzirom da se ukazala potreba za uvrštavanjem novih kategorija korištenja javnih površina koji nisu bili predviđeni ni uređeni važećom odlukom, predloženim izmjenama i dopunama odluke predviđa se uvođenje nove kategorije pokretnih naprava kao što su bankomati i ostali automatski uslužni uređaji te samostojeći telekomunikacijski ormarići i slično.

**III.** **PROCJENA POTREBNIH FINANCIJSKIH SREDSTAVA ZA PROVEDBU AKTA**

Za provedbu ovog akta nisu potrebna financijska sredstva iz Proračuna Grada Pule.

**P.O. GRADONAČELNIKA**

**Ingrid Bulian, mag.ing.arh.**